L'Almanac Barcelona acosta la cuina ecològica i de proximitat al públic del restaurant Línia - RSC Gremi d'Hotels de BarcelonaRSC Gremi d'Hotels de Barcelona
El restaurant Línia de l’hotel Almanac Barcelona aposta per una cuina mediterrània amb productes de primera qualitat i de km 0. Actualment treballen amb productes ecològics, saludables i plens de sabor per tal d’oferir una la millor matèria primera. Per exemple, el forn del barri s’encarrega de servir-los diverses especialitats de pa fet diàriament. Durant l’esmorzar, obert a tothom, s’ofereixen dònuts de La Donutería, una empresa local que els proveeix diàriament els seus originals dònuts fets amb ingredients 100% naturals, orgànics i locals. A més, també col·laboren amb I Love Food, un projecte que pretén apropar als consumidors urbans els millors productes ecològics i de proximitat.
D’altra banda, els formatges utilitzats al restaurant Línia provenen de la Formatgeria 12 graus; alguns dels quals provenen de l’Alt Urgell i la Cerdanya i compten amb el segell de Denominació d’Origen Protegit. Els embotits són de Vic, i la llonganissa té el segell d’Indicador Geogràfic Protegit; el Pollastre de Pota Blava del Prat té el segell IGP i la tonyina és de l’Ametlla de Mar, tot i que el peix també prové de la llotja de Llançà.